Гүлбақша Мұсабаева, М.Қозыбаев атындағы СҚМУ-дің доценті, "Urpag" қазақ мәдени-ағарту орталығының төрайымы.

Өзгеріс - өркениет талабы

2012 жылы Қазақстан Республикасы Президенті Нұрсұлтан Назарбаев латын әліп-биіне көшу қажеттігі туралы айтқан болатын. Енді осы идеяның қашан жүзеге асырылатыны Елбасының "Болашаққа бағдар. рухани жаңғыру" атты мақаласында толығымен көрініс тапты.
Қазақстан халқы Ассамблеясы ел көлемінде мемлекеттік тілді латын әліпбине көшіру боиынша жалпыхалықтық талқылаулар өткізді. Бұл шарадан облыстық Қазақстан халқы ассамблеясы да қалыс қалған жоқ. Этномәдени бірлестіктердің төрағалары латын графикасына өту туралы ұсынысты толығымен қолдайтындықтарын айтып, өздерінің оң пікірлерімен бөлісті.
Білім беру саласында 25 жылдан астам уақыт қызмет істеп келе жатқан педагог ретінде, бұл идеяның білім жүйесіндегі кезекті реформа болып табылатындығын атап өткім келеді, сонымен қатар ол біртіндеп заманауи қазақстандық қоғамның әлеуметтік өміріндегі басқа да салаларын қамтиды. Қазақстанда алфивитке қатысты өткізілген реформалардың тарихын қарастыра отырып оның саяси мазмұн мен сипатта емес, керісінше әлеуметтік-экономикалық мәнде екендігін байқаймыз. Қазақ тілі әліпбиінің латын графикасына көшуі өмірлік қажеттілік болып табылады, олай дейтініміз, бүгінгі таңда әлемде ағылшын тілі көшбасшылық орында. Ал латын ағылшын тілінің негізі болып табылады. Ағылшын тілі - техника тілі, машина жасау электрондық техника, робототехника салаларында кең қолданылады. Танымал компаниялардың барлық логотиптері, сауда маркалары ағылшын тілінде ресімделген. Ағылшын - халықаралық ғаламдық желінің тілі. Латын әліпбиі – әлеуметтік желідегі коммуникативтік қарым-қатынастың негізі. Латын графикасы бізді әлеуметтік-мәдени аспектілерде түркі тілді елдермен жақындастыратыны сөзсіз.
Осы және басқа да фактілер алдыңғы қатарлы елдердің отыздығына кіру ушін біз бұл реформаны бастауымыз керектігін көрсетеді. Қазіргі таңда бұл идеяны әрбір қазақстандыққа жеткізу маңызды. Аталған идея әртүрлі көзқарастарды тудырады де-генмен, осы реформаны жузеге асырған Әзірбайжан, Молдова, Өзбекстан, Түркіменстан және т б елдердің тәжірибесін ескеру керек. Грузия - одақ құрамында бола тұра, кириллицаға көшпей өз алфавитін сақтап қалған ел. Грузин алфавиті ерекше және латыннан да, кириллицадан да өзгешелендіріп тұратын өзіндік жазылуы бар 42 әріпті қосады. Және бұл факт Грузияға одақ аясында дамуға еш кедергі келтірген жоқ.
Тәуелсіздіктің алғашқы жылдарында мумкін еместей көрінген көптеген идеялар мен бастамалар, қазір жүзеге асқандығына бәріміз куәміз. Менің ойымша қазақ алфавитін латын графикасына көшіру реформасын да болашақта үлкен жетістік күтіп тұрғанына сенімдімін. Ең бастысы, оның түпті мәнін түсіну қажет.

